Diari Oficial de la Generalitat Valenciana


Sumari del DOGV 9092, del 25-05-2021 (2021/4124)

Notificació de la sentència dictada en el judici verbal número 268/2020.
------------------------------------------------------------------------

### Dades del document

Número de DOGV
:   9092

Data del DOGV
:   25-05-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/4124


Organisme emissor
:   Jutjat de Primera Instància i Instrucció Número 3 de la Vila Joiosa

Tipus de document
:   Edicte

Notificació de la sentència dictada en el judici verbal número 268/2020. [2021/4124]  
Procediment: judici verbal (250.2) [VRB] - 000268/2020.  
De: Comunitat Propietaris Eurotennis Club Costablanca.  
Procuradora: Vicenta María Sellés Mingot.  
Contra: Cala Marsal, SA, i Bedaco Noble, SL.  
Procurador/a: -  
En aquest procediment de judici verbal seguit a instàncies de Comunitat de propietaris Eurotennis Club Costablanca contra Cala Marsal, SA, i Bedaco Noble, SL, s'ha dictat una sentència, que, literalment, és com diu a continuació:  
  
«Sentència número 46/2021  
La Vila Joiosa, 1 d'abril de 2021  
Vicenta Zaragoza Teuler, jutgessa substituta del Jutjat de Primera Instància i Instrucció número 3 de la Vila Joiosa, he vist aquestes actuacions del judici verbal registrades amb el número 268/2020, en reclamació de quantitat (reclamació de rendes degudes en el marc de la propietat horitzontal), promogudes per la Comunitat de propietaris Eurotennis Club Costablanca de la Vila Joiosa, representada per la procuradora dels tribunals Vicenta María Sellés Mingot, i assistida pel lletrat Jesús Herrero Romero, contra la mercantil Bedaco Noble, SL, i a la mercantil Cala Marsal, SA, en situació de rebel·lia processal.  
  
Dispositiva  
Estime íntegrament la demanda rectora d'actuacions promoguda per la Comunitat de propietaris Eurotennis Club Costablanca de la Vila Joiosa, representada per la procuradora dels tribunals Vicenta María Sellés Mingot, contra la mercantil Bedaco Noble, SL, i a la mercantil Cala Marsal, SA, en reclamació de quantitat (reclamació de rendes degudes en el marc de la propietat horitzontal), i condemne la mercantil Bedaco Noble, SL, a abonar a l'esmentada comunitat de propietaris la quantitat de dos mil cinc-cents noranta-sis euros amb set cèntims d'euro (2.596,07 €), en concepte de despeses comunes de la comunitat de propietaris, més els interessos de demora d'aquest import conforme a l'interés legal reportat des de la data de la interposició de la demanda, 20 d'abril de 2020, fins al pagament total a la part actora.  
  
I, així mateix, condemne la mercantil Cala Marsal, SA, a suportar, sobre l'immoble inscrit al seu nom (en concret la finca registral 17.789, tom 555, llibre 160, foli 170 del Registre de la Propietat número 2 de la Vila Joiosa), totes les conseqüències que pogueren derivar-se de l'execució d'aquesta sentència.  
Finalment, s'imposa l'abonament de les costes a la part demandada.  
Notifiqueu aquesta sentència a les parts, feu-los saber que no és ferma, i contra aquesta es pot interposar un recurs d'apel·lació en el termini de vint dies, a comptar des de la notificació d'aquesta resolució i de què coneixerà l'Audiència Provincial d'Alacant.»  
  
  
I atés que aquest demandat, Cala Marsal, SA, i Bedaco Noble, SL, es troba en parador ignorat, expedisc aquest edicte perquè li valga de notificació en forma.  
  
La Vila Joiosa, 10 d'abril de 2021. La lletrada de l'Administració de justícia: Sara Cabrera Ferreres.